**Credinţa noastră...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Credinţa noastră...

Credinţa noastră în Hristos

E sfântă şi-i atât de tare,

Că nimeni n-o poate stinge

În lupta ei cutezătoare.

Ea este tare ca şi-o stâncă

Pe care valul o loveşte,

O spală şi-nfrumuseţează

Şi tot mai mult o şlefuieşte.

Credinţa noastră în Hristos

E sfântă şi atât de mare,

Că nimeni n-o poate smulge

Din sufletul în căutare.

Ea este vectorul ce-ntinde

Speranţa vie, arzătoare,

Din scumpe dulci făgăduinţi

Privind viaţa cea viitoare.

Credinţa noastră în Hristos

E sfântă şi atât de clară,

Că oricât ar vrea vrăjmaşul

Să se stingă şi să piară,

N-ar putea, că atât moartea

Cât şi sfânta-I înviere,

Ne vorbesc despre iubirea

Ce dă dreptul la-nfiere.

Credinţa noastră în Hristos

Este sfântă şi e scumpă,

Şi nici-o forţă-oricât de mare

Nu ar putea să o rumpă.

Oricât de mult s-ar încerca

Nu poate ca s-o alunge,

Căci dragostea prea curată

În adevărul ei ne strânge.

Flavius Laurian Duverna